Suchinthana/ta-wikipedia huggingface dataset:
கால்சியம் பெராக்சைடு

கால்சியம் பெராக்சைடு (Calcium peroxide) என்பது CaO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் ஈராக்சைடு, கால்சியம் டையாக்சைடு என்ற பெயர்களாலும் இச்சேர்மம் அறியப்படுகிறது. கால்சியத்தின் Ca2+. பெராக்சைடு (O22−) உப்பாக இது கருதப்படுகிறது. வணிக மாதிரிகள் மஞ்சள் நிறமாக இருக்கலாம், ஆனால் தூய சேர்மம் வெண்மையானது. கால்சியம் பெராக்சைடு தண்ணீரில் கிட்டத்தட்ட கரையாது.

கட்டமைப்பு
ஒரு திடப்பொருளாக, கால்சியம் பெராக்சைடு சிதைவுக்கு எதிராக ஒப்பீட்டளவில் நிலையானது. தண்ணீருடன் தொடர்பு கொள்ளும்போது நீராற்பகுப்பு அடைந்து ஆக்சிசனை வெளியிடுகிறது. அமிலத்துடன் சேர்த்து சூடுபடுத்தினால் ஐதரசன் பெராக்சைடை உருவாக்குகிறது.

தயாரிப்பு
கால்சியம் பெராக்சைடு கால்சியம் உப்புகளுடன் ஐதரசன் பெராக்சைடைச் சேர்த்து வினைபுரியச் செய்வதன் மூலம் கால்சியம் பெராக்சைடு தயாரிக்கப்படுகிறது. 

Ca(OH)2  +  H2O2   →   CaO2  +  2 H2O

கால்சியம் ஐதராக்சைடுடன் நீர்த்த ஐதரசன் பெராக்சைடைச் சேர்த்து வினைபுரியச் செய்தால் கால்சியம் பெராக்சைடின் எண்ணீரேற்று வீழ்படிவாகிறது. சூடுபடுத்தினால் இது நீர்நீக்கத்திற்கு உட்படுகிறது.

பயன்கள்
விலைமதிப்பற்ற உலோகங்களை அவற்றின் தாதுக்களிலிருந்து பிரித்தெடுப்பதை மேம்படுத்த இது முக்கியமாக ஆக்சிசனேற்றியாகப் பயன்படுத்தப்படுகிறது. இதன் இரண்டாவது முக்கிய பயன்பாட்டில், இது ஐ எண் ஐ930 என்ற குறியீட்டுடன் உணவு சேர்க்கைப் பொருளாகப் பயன்படுத்தப்படுகிறது. மாவு வெளுக்கும் முகவராகவும் மேம்படுத்தும் முகவராகவும் கால்சியம் பெராக்சைடு பயன்படுத்தப்படுகிறது.

விவசாயத்தில் நெல் விதைகளை விதைப்பதற்கு முன் விதை நேர்த்தி செய்ய கால்சியம் பெராக்சைடு பயன்படுத்தப்படுகிறது. மேலும், மீன் வளர்ப்பில் நீரை ஆக்சிசனேற்றம் செய்யவும் கிருமிநீக்கம் செய்யவும் பயன்படுத்தப்படுகிறது. சுற்றுச்சூழல் மறுசீரமைப்பு துறையில் இது மண் சிகிச்சையில் பயன்படுத்தப்படுகிறது.  சுற்றுச்சூழல் மறுசீரமைப்பு திட்டங்களுக்கு மக்னீசியம் பெராக்சைடுக்கு ஒத்த முறையில் இது பயன்படுத்தப்படுகிறது. பெட்ரோலியத்தால் மாசுபடுத்தப்பட்ட மண் மற்றும் நிலத்தடி நீரை மேம்படுத்தப்பட்ட தளத்தில் உயிரியல் திருத்தம் மூலம் மீட்டெடுக்கவும் இது பயன்படுகிறது. சில பல் மருந்துகளின் உட்கூறாகவும் இது உள்ளது.

மேற்கோள்கள்

கால்சியம் சேர்மங்கள்
பெராக்சைடுகள்
ஆக்சிசனேற்றிகள்
தொற்றுநீக்கிகள்
உணவுச் சேர்பொருட்கள்
பிளாசா ராக்யாட் எல்ஆர்டி நிலையம்

பிளாசா ராக்யாட் எல்ஆர்டி நிலையம் அல்லது பிளாசா ராக்யாட் இலகு விரைவுப் போக்குவரத்து நிலையம் (ஆங்கிலம்: Plaza Rakyat LRT Station; மலாய்: Stesen LRT Plaza Rakyat; சீனம்: 人民广场站) என்பது மலேசியா, கோலாலம்பூர், அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களில்  அமைந்துள்ள நிலத்தடி; மற்றும் உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு இஸ்டார் எல்ஆர்டி (STAR-LRT) என அழைக்கப்பட்டன.

இலகுரக விரைவுப் போக்குவரத்து வழித்தடங்களை ஒருங்கிணைக்கும் நிலையங்களில் இந்த நிலையமும் ஒன்றாகும்.

பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி அம்பாங்  எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது. 

கோலாலம்பூர் மாநகர மையத்தில் உள்ள பிளாசா ராக்யாட் வணிகப் பேரங்காடியின் பெயரால் இந்த நிலையத்திற்கும் பெயரிடப்ப்ட்டது. பழைய சுல்தான் சாலை (Sultan Street) தொடருந்து நிலையத்திற்கு அருகில் இந்த நிலையம் அமைந்துள்ளது.

அருகிலுள்ள புடு சென்ட்ரல் (Pudu Sentral) பேருந்து நிலையத்தையும், பிளாசா ராக்யாட் எல்ஆர்டி நிலையத்தையும் இணைக்க 150 மீட்டர் நீளமுள்ள பாதசாரி பாலமும் நடைபாதையும் அமைக்கப்பட்டன.

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.

காட்சியகம்

மேலும் காண்க
 கோலாலம்பூர் மாநகர மையம்
 [அம்பாங் வழித்தடம்–செரி பெட்டாலிங் வழித்தடம்]]
 மலேசிய தொடருந்து போக்குவரத்து
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
கிளானா ஜெயா வழித்தடம்
வெண்வயிற்று சாரைப்பாம்பு

வெண்வயிற்று சாரைப்பாம்பு (white-bellied rat snake) அல்லது பழுப்பு எலி பாம்பு என்று அழைக்கப்படும் தையாசு பசுகா (Ptyas fusca) என்பது கொளுப்பிரிட் பாம்பு குடும்பத்தில் உள்ள ஒரு சிற்றினமாகும். இது இந்தோனேசியா, புரூணை, மலேசியா, தாய்லாந்து, சிங்கப்பூரில் உள்ளிட்ட நாடுகளில் காணப்படுகிறது.

வெண்வயிறு சாரைப்பாம்பு காடுகளின் வாழ்விடங்களை விரும்புகிறது. இவை தவளை, பல்லி, மீன்களை வேட்டையாடுவதாக அறியப்படுகிறது. இது அமைதியாக இருப்பதாகவும், தொந்தரவு செய்யும் போது கழுத்தை நிமித்தி காண்பதாக அறியப்படுகிறது. இச்செயல் ஓர் அச்சுறுத்தும் செயலாகும்.

முதிர்வடைந்த பாம்பின் மேற்பரப்பு பழுப்பு நிறத்திலிருந்து  செங்கல்-சிவப்பு நிறத்திலிருக்கும். வயிற்றுப்புறச் செதில்கள் வெள்ளை முதல் வெளிர் மஞ்சள் நிறத்திலிருக்கும். பின்புற உடல் மற்றும் வால் இருபுறமும் அடர்த்தியான கருநிறக் கோடுகள் இப்பாம்பின் சிறப்பியல்பு அம்சமாகும். இளம் பாம்புகள் பெரும்பாலும் பச்சை நிறத்திலிருக்கும். இதன் கருமணி வட்டமாகவும் பெரியதாகவும் உள்ளது.

மேற்கோள்கள்

வெளி இணைப்புகள் 

 படம் ஹாக் பிங் கியூக்-சிலாங்கூர், மலேசியா
 பால் எடுத்த படம்-மாலியாவ் வடிநிலம், சபா, மலேசியா

ஊர்வன
சாரைப்பாம்புகள்
மச்சனி சோமப்பா

மச்சனி சோமப்பா (Machani Somappa)  இந்திய நாட்டினைச் சேர்ந்த ஒரு தொழிலதிபர் ஆவார்.  கல்வியாளர், சமூக சேவகர் மற்றும் மச்சனி சோமப்பா குழும நிறுவனங்களின் நிறுவனர் என்றும் இவர் அறியப்படுகிறார். 

சென்னை மாகாணத்தின் கர்னூல் மாவட்டத்தில் உள்ள யெம்மிகனூரில் 1904 ஆம் ஆண்டில் பிறந்தார்.  1934 ஆம் ஆண்டு பஞ்சத்தின் போது தனது பகுதியில் பஞ்சத்தால் பாதிக்கப்பட்ட நெசவாளர்களுக்காக ஒரு நிவாரண மையத்தைத் திறந்து, நெசவாளர்களுக்கான கூட்டுறவு சங்கமான யெம்மிகனார் நெசவாளர் கூட்டுறவு சங்கத்தை (ஒய். டபிள்யூ. சி. எசு) 1938 ஆம் ஆண்டு நிறுவினார்.   இரண்டு ஆண்டுகளுக்குப் பிறகு,  மசானி குழுமத்தை நிறுவினார். 1940 ஆம் ஆண்டு முதல் வணிகக் குழு உற்பத்தி, பொறியியல், போக்குவரத்து, விவசாயம், தகவல் தொழில்நுட்பம், எரிசக்தி, கிராமப்புற வணிக செயல்முறை மற்றும் சில்லறை வணிகத்தில் இவ்வமைப்பு செயல்பட்டது. 

1960 ஆம் ஆண்டில், புகழ்பெற்ற செர்மன் வசந்த உற்பத்தியாளர்களுக்கான அமைப்பினை சிடம்ப் + சூலேவுடன் கூட்டு முயற்சியாக இணைந்து சோமப்பா நிறுவினார். 1978 ஆம் ஆண்டில் கல்வித் துறையில் இவர் மச்சனி சோமப்பா ஆங்கில மொழிக்கல்வியில் உயர்நிலைப் பள்ளியை நிறுவினார். 1954 ஆம் ஆண்டில் இந்திய அரசு இவரை பத்மசிறீ விருது வழங்கி கௌரவித்தது. இவ்விருது இவர் செய்த பங்களிப்புகளுக்காக நான்காவது மிக உயர்ந்த  இந்திய குடிமகன் விருதாகும். இந்த விருதைப் பெற்ற முதல் நபர்களில் ஒருவராக இவர் அறியப்படுகிறார்.

மேற்கோள்கள் 

கர்நூல் மாவட்ட நபர்கள்
1904 பிறப்புகள்
பொது அலுவல்களுக்காகப் பத்மசிறீ விருதுபெற்றவர்கள்
இந்தியத் தொழிலதிபர்கள்
இந்தியக் கல்வியாளர்கள்
ஆந்திரப் பிரதேசம்
நாடுகள் வாரியாகத் தொழிலதிபர்கள்
பொதுவகப்பகுப்பு விக்கித்தரவு தடப்பகுப்புகள்
இந்தியப் பொருளாதாரம்
இந்தியாவில் மாநிலவாரியாக பொருளாதாரம்
ஆந்திரப் பிரதேசத்தில் கல்வி
இந்தியாவில் கல்வி
இந்தியச் செயற்பாட்டாளர்கள்
தொழில் வாரியாக இந்தியர்கள்
மாநிலம் அல்லது ஒன்றியப் பகுதி வாரியாக இந்தியர்கள்
இந்திய அறிஞர்கள்
இந்திய சமூக அறிவியலாளர்கள்
இந்திய சமூகசேவகர்கள்
தொழில் வரியாக மாநிலம் அல்லது ஒன்றிய பகுதி வாரியாக இந்தியர்கள்
தொழில் மற்றும் நாடு வாரியாக மக்கள்
ஆந்திரப் பிரதேச நபர்கள்
சுதர்சன் குமார் பிர்லா

சுதர்சன் குமார் பிர்லா (Sudarshan Kumar Birla)  இந்தியாவைச் சேர்ந்த ஒரு தொழில் அதிபராவார்.  எச். கே. பிர்லா  (பிறப்பு 1934) என்ற பெயராலும் அறியப்படுகிறார். 1934 ஆம் ஆண்டில் இந்தியாவின் தொழில்துறையும் சமூக வரலாறும் இணைந்த பிர்லா குடும்பத்தில் இவர் பிறந்தார். ஒரு தொழிலதிபராகவும் பிர்லா குடும்பத்தின் மூத்த உறுப்பினராகவும் இவர் கருதப்படுகிறார்.   திக்சாம் விஜய் வூல் தொழிற்சாலை , மைசூர் சிமென்ட்டு, பிர்லா ஈசுடர்ன், நபின் தொழிற்சாலை , எக்சுப்ரோ இந்தியா போன்ற பல நிறுவனங்களைக் கொண்டிருந்த எசு. கே. பிர்லா குழுமத்திற்கு அவர் தலைமை தாங்குகிறார்.  இலட்சுமி நிவாசு  பிர்லாவின் மகனும், ஜி. டி. பிர்லாவின் மூத்த பேரனும்  இவர் என்பது குறிப்பிடத்தக்கதாகும்.  எசு. கே. பிர்லா குழுமத்தில் கட்டுப்பாட்டு பங்குகளை அவர் தொடர்ந்து வைத்திருந்தாலும், 2010 ஆம் ஆண்டில் குழுமத்தின் பொறுப்பை தனது மகன் சித்தார்த் பிர்லாவிடம் வழங்கினார். 1990 ஆம் ஆண்டு இந்திய வர்த்தக மற்றும் தொழில்துறை கூட்டமைப்பின் தலைவராகவும் பணியாற்றினார்.

மேற்கோள்கள் 

வாழும் நபர்கள்
1934 பிறப்புகள்
இந்தியத் தொழிலதிபர்கள்
இலட்சுமி நிவாசு பிர்லா

இலட்சுமி நிவாசு பிர்லா (Lakshmi Niwas Birla) இந்தியாவின் பிர்லா குடும்பத்தின் வாரிசுகளில் ஒருவராகவும், புகழ்பெற்ற தொழிலதிபர், பரோபகாரர், எழுத்தாளர் மற்றும் கலை நிபுணராகவும் பன்முகங்களுடன் அறியப்படுகிறார். 

கன்சியாம் தாசு பிர்லா மற்றும் அவரது முதல் மனைவி துர்காதேவியின் மூத்த மகன் இலட்சுமி நிவாசு பிர்லா ஆவார். பின்னர்  இவரை இயூகல் கிசோர் பிர்லா தத்தெடுத்தார். இவர் சுசிலா தேவியை மணந்தார், 1934  ஆம் ஆண்டில்  நடந்த  திருமணத்திற்குப் பின்னர் சுதர்சன் குமார் பிர்லா என்ற ஒரு மகனைப் பெற்றார்.

1951 ஆம் ஆண்டில் இந்திய வர்த்தக சபை தலைவராகவும், 1967 ஆம் ஆண்டில் இந்திய வர்த்தக மற்றும் தொழில்துறை கூட்டமைப்பின் தலைவராகவும் இவர் பணியாற்றினார்.

ஆங்கிலம் மற்றும் இந்தி மொழிகளில் பல புத்தகங்களை எழுதினார். புகழ்பெற்ற கலை நிபுணராகவும் இருந்தார்.

இந்து கோயில்களைக் கட்டுவதற்காக  பணத்தை நன்கொடையாக வழங்கினார். டர்பனில் உள்ள இந்து கோயிலின் சிலைகள் இவரது நன்கொடைகளிலிருந்து வாங்கப்பட்டன.

1941 ஆம் ஆண்டில் இந்தி உயர்நிலைப் பள்ளி என்றும் அழைக்கப்படும் பிர்லா உயர்நிலைப்பள்ளியை நிறுவினார்.

மேற்கோள்கள் 

இந்தியப் புரவலர்கள்
இந்தி எழுத்தாளர்கள்
1994 இறப்புகள்
1909 பிறப்புகள்
இந்தியத் தொழிலதிபர்கள்
நாடுகள் வாரியாகத் தொழிலதிபர்கள்
இந்தியாவின் முக்கிய குடும்பங்கள்
துளசி கப்பார்டு

துளசி கப்பார்டு (Tulsi Gabbard) (பிறப்பு: ஏப்ரல் 12, 1981), ஐக்கிய அமெரிக்காவின் அரசியல்வாதியும், இராணுவ அதிகாரியும் ஆவார். இவர்1999 முதல் 2022 முடிய ஜனயாகக் கட்சியிலும்; பின்னர் 2024 முதல்  குடியரசு கட்சியிலும் பணி செய்துள்ளார். துளசி கப்பார்டு  ஹவாய் மாநிலத்தின் சார்பாக ஐக்கிய அமெரிக்க சார்பாளர்கள் அவையில் 2002 முதல் 2004 முடிய மற்றும் சனவரி 3, 2013  முதல் சனவரி 3, 2021 வரை பதவி வகித்தவர். 

துளசி கப்பார்டு 2011 முதல் 2012 வரை ஹொனலுலு நகர் மன்ற உறுப்பினராகவும்;  2013 முதல் 2016 முடிய ஹவாய் மாநில ஜனநாயகக்கட்சியின் தேசியத் துணைத் தலைவராகவும் பணியாற்றியுள்ளார்.ஐக்கிய் அமெரிக்காவின் 47வது  அதிபராக தேர்வு செய்யப்பட்ட  டோனால்ட் டிரம்ப் அமைச்சரவையில், துளசி கப்பார்டு, அமெரிக்க தேசியப் புலனாய்வு இயக்குநராக நியமிக்கப்படுவார் என்று ஊகிக்கப்படுகிறது.

மேற்கோள்கள்

வெளி இணைப்புகள்
 Tulsi Gabbard on the issues – TulsiGabbard.org 
 Tulsi Gabbard 

அமெரிக்கப் பெண்கள் 
1981 பிறப்புகள்
வாழும் நபர்கள்
அமெரிக்க அரசியல்வாதிகள்
அமெரிக்கப் பெண் எழுத்தாளர்கள்
பெண் அரசியல்வாதிகள்
போர்ஸ் ஒன் (மகாராட்டிரம்)

போர்ஸ் ஒன் (Force One) (மராத்தி: बळ एक) தேசிய பாதுகாப்புப் படை போன்று மகாராட்டிரம் மாநிலத்தில், குறிப்பாக மும்பை மாநகரத்தில் தீவிரவாத எதிர்ப்பு நடவடிக்கைகளை மேற்கொள்ளும் ஒரு சிறப்புக் காவல் பிரிவாகும். 2008 மும்பையில் தீவிரவாதிகளின் தொடர் தாக்குதல்களைத் தொடர்ந்து, 26 நவம்பர் 2010 அன்று போர்ஸ் ஒன் தீவிரவாத எதிர்ப்புப் படை தொடங்க காரணமாயிற்று. போர்ஸ் ஒன் படைப்பிரிவுக்கு, மகாராட்டிரா காவல் துறையில் பணியாற்றும் 28 முதல் 35 வயது வரை உள்ள, விவேகமும்; துடிப்பும் நிறைந்த 300 இளம் அதிகாரிகள் மற்றும் காவலர்களைக் கொண்டு போர்ஸ் ஒன் படை நிறுவப்பட்டுள்ளது. இதன் தலைமையிடம் மும்பையில் உள்ளது..போர்ஸ் ஒன் படையின் தலைவராக மகாராட்டிரா காவல்துறை கூடுதல் தலைமை இயக்குநர்  இகாப செயல்படுவார். 

இப்படையினருக்கு தீவிரவாதிகளை எதிர் கொள்ளத்தக்க வகையில் சிறப்புத் துப்பாக்கிகள், மார்புக் கவசங்கள், இருட்டில் பார்க்கும் கண் கண்னாடிகள், விரைவு வாகனங்கள் மற்றும் கையெறி குண்டுகள்

பயிற்சிகள்
வெடி குண்டுகளை கையாளவும், தொலைதொடர்பு வசதிகளை தற்காலிகமாக துண்டிக்கவும் இப்படையினருக்கு புனேவில் பயிற்சி வழங்கப்படுகிறது.மேலும் இப்படைகள் இந்திய இராணுவத்துடன் இணைந்து கூட்டுப் பயிற்சிகள் மேற்கொள்கிறது.

இதனையும் காண்க
 சிறப்பு நடவடிக்கைகள் குழு (ஜம்மு காஷ்மீர்)
 பஞ்சாப் காவல்துறையின் சுவாத் பிரிவு
 பயங்கரவாத எதிர்ப்புப் படை (தமிழ்நாடு)
 பயங்கரவாத எதிர்ப்புப் படை (மேற்கு வங்காளம்)

மேற்கோள்கள்

பயங்கரவாத எதிர்ப்புப் படைகள்
இராணுவம் அல்லாத பயங்கரவாத எதிர்ப்பு அமைப்புகள்
மும்பை
கோ. வித்யராசு

கோ. வித்யராசு (G. Vidyaraj) என்பவர் ஓய்வு பெற்ற இரத்தின சேகரிப்பாளர் ஆவார்.      ராஜரத்னா ரூபி மற்றும் நீலாஞ்சலி ரூபி உள்ளிட்ட உலகின் மிகப்பெரிய ரத்தினங்களை இவர் வைத்திருப்பதாகக் கூறப்படுகிறது. இவர் கர்நாடகா மாநிலத்தில் உள்ள அம்பி விசயநகர் அரச ஆட்சியாளர்களின் நேரடி வம்சாவளியைச் சேர்ந்தவர் என்று கூறப்படுகிறது. அவ்விடத்திலிருந்து தான் மாணிக்கங்கள் மற்றும் இரத்தினங்கள் கண்டறியப்பட்டதாக கூறுகிறார்.

மேற்கோள்கள் 

இந்திய சேகரிப்பாளர்கள்
வாழும் நபர்கள்
ஆசம் சா

சாகேப்சாதா மிர் இமாயத் அலி கான் சித்திக் ஆசம் சா (Sahebzada Mir Himayat Ali Khan Siddiqi Azam Jah) (22 பிப்ரவரி 1907 - 9 அக்டோபர் 1970) ஐதராபாத் இராச்சியத்தின் கடைசி நிசாம் ஓசுமான் அலி கான் மற்றும் அவரது மனைவி ஆசம் உன்னிசா பேகம் ஆகியோரின் மூத்த மகன் ஆவார்.

வாழ்க்கை 
1936 ஆம் ஆண்டில், இவருக்கு பேரரின் இளவரசர் என்ற பட்ட்டம் வழங்கப்பட்டது. ஐதராபாத் இராச்சியத்தின் வடக்கில் இருந்த மாகாணம் ஆகும். பின்னர் ஆங்கிலேயர்களுக்கு நிரந்தரமாக குத்தகைக்கு விடப்பட்டு அவர்களால் நிர்வகிக்கப்பட்டது.

1931 ஆம் ஆண்டில் ஆசம் சா, ஓசுமான் இல்லத்தின் உறுப்பினரும் (முன்னர் உதுமானியப் பேரரசு), கடைசி உதுமானிய கலீபாவான இவர், உதுமானிய கலீபகத்தின் கடைசி கலீபா இரண்டாம் அப்துல்மசித்தின் ஒரே மகளான துருசேவர் சுல்தானை 1932 நவம்பர் 12 அன்று நீஸ் நகரில் மணந்தார்.    திருமணத்திற்கு பல்வேறு இந்திய இளவரசர்ளும் வந்திருந்தனர்.  இரண்டு மகன்களைப் பெற்ற பிறகு 1954 ஆம் ஆண்டில் தம்பதியினர் மணமுறிவு பெற்றனர். 

இவர் ஐதராபாத்தில் உள்ள உசேன் சாகர் அருகேயுள்ள பெல்லா விஸ்டா என்ற 10 ஏக்கர் (40,000 சதுர மீட்டர்) பரப்பளவில் உள்ள அரண்மனையில் வசித்து வந்தார்.

தொண்டுப் பணிகள் 

இலண்டன் மத்திய மசூதி என்று இப்போது அழைக்கப்படும் நிசாமியா பள்ளிவாசலுக்கு ஆசப் சா நன்கொடை அளித்தார். ஜூன் 4,1937 வெள்ளிக்கிழமை அடிக்கல் சூட்டப்பட்டது.

மேற்கோள்கள்

வெளி இணைப்புகள் 
Time magazine feature

The Hindu: "When marriage brought continents closer"

இந்தியாவின் நவாப்கள்
1970 இறப்புகள்
1907 பிறப்புகள்
Webarchive template wayback links
ஐதராபாத் இராச்சியம்
ஐதராபாத் இராச்சிய நபர்கள்
புடு சென்ட்ரல்

புடு சென்ட்ரல் அல்லது புடுராயா (ஆங்கிலம்; மலாய்: Pudu Sentral; என்பது மலேசியா, கோலாலம்பூர்,  கோலாலம்பூர் மாநகர மையம், புடு, புடு சாலையில் உள்ள பேருந்து நிலையம் ஆகும். கோலாலம்பூரின் பழமையான பேருந்து நிலையங்களில் புடு சென்ட்ரல் நிலையமும் ஒரு நிலையம் என அறியப்படுகிறது.

முன்பு இந்த நிலையம், புடுராயா முனையம் (ஆங்கிலம்: Puduraya Terminal; மலாய்: Hentian Puduraya) என அழைக்கப்பட்டது. 1976-இல் திறக்கப்பட்ட இந்த நிலையத்திற்கு, தற்போது நீண்ட தூரப் பேருந்துகள் வந்து செல்வதில்லை. அதற்கு மாறாக அவை பண்டார் தாசேக் செலாத்தான் நிலையம் (Bandar Tasik Selatan Integrated Transport Terminal) எனும் பல்வகை போக்குவரத்து முனையத்திற்குச் செல்கின்றன.

வரலாறு

புடு சென்ட்ரல் (புடுராயா) 1976-இல் செயல்படத் தொடங்கியது. 2006-ஆம் ஆண்டில், ஏறக்குறைய RM 3 ரிங்கிட் மில்லியன் (அமெரிக்க டாலர் $ 817,000) செலவில் புதுப்பிக்கப்பட்டது. மே 2009-இல் பண்டார் தாசேக் செலாத்தான் நிலையம் திறக்கப் பட்டதன் மூலம், புடு சென்ட்ரல் நிலையம், கோலாலம்பூர் நகரப் பேருந்துகள் மற்றும் வாடகை வாகனங்களுக்கு மட்டுமே சேவை செய்கிறது. 

இன்றைய காலக் கட்டத்தில், மேற்கு மலேசியாவின் தொலைதூர நகரங்களுக்குச் செல்லும் விரைவுப் பேருந்துகள் புடுராயாவிற்கு வருவது இல்லை.

சனவரி 1, 2011 அன்று பண்டார் தாசேக் செலாத்தான் ஒருங்கிணைந்த போக்குவரத்து முனையம் (ITT BTS) திறக்கப்பட்ட பிறகு, புடுராயா பேருந்து நிலையத்திற்கு அருகே போக்குவரத்து நெரிசல்கள் குறைந்தன.

கோலாலம்பூர் நகர்ப்புற மாற்ற மையம்

முன்பு காலத்தில், புடு சென்ட்ரலைப் பயன்படுத்தி வந்த கோலாலம்பூரின் பெரும்பாலான நீண்ட தூரப் பேருந்துகளுக்கு, பண்டார் தாசேக் செலாத்தான் ஒருங்கிணைந்த போக்குவரத்து முனையம் சேவைகளை வழங்கி வருகிறது.

RM 52.7 மில்லியன் ரிங்கிட் செலவில் பாரிய சீரமைப்புப் பணிகளுக்குப் பிறகு 16 ஏப்ரல் 2011 அன்று புடுராயா மீண்டும் திறக்கப்பட்டது. 27 ஆகஸ்டு 2011 அன்று, புடுராயா பேருந்து முனையம் அதன் நவீனத் தோற்றத்திற்கு ஏற்ப புடு சென்ட்ரல் என மறுபெயரிடப்பட்டது. அதன் பின்னர், 23 செப்டம்பர் 2012 அன்று, இந்த நிலையம், கோலாலம்பூரின் நகர்ப்புற மாற்ற மையமாக (Urban Transformation Centre) மாற்றம் கண்டது.

பல்வகை போக்குவரத்து முனையம்

9-ஆவது மலேசியத் திட்டத்தின் கீழ்,    பண்டார் தாசேக் செலாத்தான் நிலையம், தீபகற்ப மலேசியாவில் தெற்கு நோக்கிச் செல்லும் விரைவுப் பேருந்து; தொடருந்துகளுக்கான போக்குவரத்து மையமாக மாற்றப்பட்டுள்ளது. 

போக்குவரத்து நெரிசல் மிகுந்த கோலாலம்பூர் சென்ட்ரல்; புடு சென்ட்ரல் ஆகிய நிலையங்களுக்குச் சென்ற பேருந்துகள் 2011-ஆம் ஆண்டில் இருந்து பண்டார் தாசேக் செலாத்தான் நிலையத்திற்கு மாற்றப்பட்டன. 

RM 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது.

பண்டார் தாசேக் செலாத்தான் முனையம், ஒரே ஓர் ஒருங்கிணைந்த மையமாக இல்லாமல், மூன்று வெவ்வேறு நிலையங்களாக அருகருகே அமைக்கப்பட்டு உள்ளது.

போக்குவரத்து

புடு சென்ட்ரல் பேருந்து முனையத்தை  பிளாசா ராக்யாட் எல்ஆர்டி நிலையம்;  மெர்டேகா எம்ஆர்டி நிலையம் ஆகிய நிலயங்களில் இருந்து அணுகலாம்.

காட்சியகம்

மேற்கோள்கள்

வெளி இணைப்புகள்

 Official Pudu Sentral website

மலேசிய நகரங்கள்
கோலாலம்பூர்
கோலாலம்பூர் சுற்றுலா இடங்கள்
மலேசியாவில் பேருந்து போக்குவரத்து
ஓ. பி. நய்யார்

ஓம்கார் பிரசாத் நய்யார் (Omkar Prasad Nayyar) (16 ஜனவரி 1926 - 28 ஜனவரி 2007) ஒரு இந்தியத் திரைப்படத்துறையைச் சேர்ந்த இசையமைப்பாளரும், பாடகர்-பாடலாசிரியரும், இசைத் தயாரிப்பாளரும் மற்றும் இசையமைப்பாளரும் ஆவார். இந்தித் திரையுலகின் மெல்லிசை இசை அமைப்பாளர்களில் ஒருவராகக் கருதப்படுகிறார்.  நயா தௌர் படத்திற்காக 1958 ஆம் ஆண்டு சிறந்த இசை அமைப்பாளருக்கான பிலிம்பேர் விருதைப் பெற்றார். நய்யார் பாடகிகளான கீதா தத், ஆஷா போஸ்லே, முகமது ரபி ஆகியோருடன் அதிகம் பணியாற்றினார். இருப்பினும் பாலிவுட்டின் முன்னணி பெண் பாடகி லதா மங்கேஷ்கருடன் ஒருபோதும் பணியாற்றவில்லை.

பிரபல பாடகராக மாறுவதற்கு முன்பே கிஷோர் குமாரை அங்கீகரித்திருந்தார். பாப் ரே பாப் (1955), ராகினி (1958) போன்ற திரைப்படங்களில் கிஷோர் குமாரின் வெற்றிப் படங்களில் அடங்கும். ஆனால் இந்த உறவு நிலைக்கவில்லை.

நய்யாருக்கு, இந்துத்தானி இசையிலுள்ள  பிலு இராகம் மிகவும் பிடித்த ராகம் ஆகும். இது கருநாடக இசையின் காபி இராகத்திற்கு சமமானது. இது இறுதியில் இவரது பெரும்பாலான பாடல்களுக்கு ஆதாரமாக இருந்தது.

இறப்பு 
நய்யார் மாரடைப்பால் 2007 ஜனவரி 28 அன்று இறந்தார். 
நய்யாரின் மறைவைத் தொடர்ந்து லதா மங்கேஷ்கர், ஷர்மிளா தாகூர், மும்தாஜ், மகேசு பட், முகமது சாகுர் கயாம், சக்தி சமந்தா, சோனு நிகம், ரவீந்திர ஜெயின், அனு மாலிக், பி. ஆர். சோப்ரா மற்றும் சம்மி கபூர் உள்ளிட்ட பல பாலிவுட் பிரமுகர்கள் அஞ்சலி செலுத்தினர். இந்திய அஞ்சல் துறையால் 2013 மே 3 அன்று ஒரு நினைவு அஞ்சல் தலை வெளியிடப்பட்டது. இவரது பேத்தி நிகரிகா ரைசாடாவும் ஒரு நடிகை ஆவார்.

மேற்கோள்கள்

வெளி இணைப்புகள் 
 
 List of Hindi songs composed by Nayyar
 Offical website of OP Nayyar Memorial Trust

பிலிம்பேர் விருதுகள் வென்றவர்கள்
2007 இறப்புகள்
1926 பிறப்புகள்
இந்தியத் திரைப்பட இசையமைப்பாளர்கள்
இலங்கையின் 17-வது நாடாளுமன்றம்

இலங்கையின் 17-வது நாடாளுமன்றம் (17th Parliament of Sri Lanka) அல்லது இலங்கைக் குடியரசின் 10-வது நாடாளுமன்றம் என்பது 2024 நவம்பர் 14 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2024 நவம்பர் 21 இல் இடம்பெறும். இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.

தேர்தல் 

17-வது நாடாளுமன்றத் தேர்தல் 2024 நவம்பர் 14 இல் நடைபெற்றது. இந்தத் தேர்தலில் தேசிய மக்கள் சக்தி 61.65% வாக்குகளைப் பெற்று 159 ஆசனங்களுடன் பெருவெற்றி பெற்றது. ஐக்கிய மக்கள் சக்தி 17.66% வாக்குகளைப் பெற்று 40 ஆசனங்களுடன் எதிர்க்கட்சியாகத் தொடர்கிறது. இலங்கைத் தமிழரசுக் கட்சி 8 ஆசனங்களையும், புதிய சனநாயக முன்னணி 5 ஆசனங்களையும் பெற்றன. கடந்த தேர்தலில் 145 ஆசனங்களைப் பெற்ற இலங்கை பொதுசன முன்னணி 3 ஆசனங்களை மட்டுமே பெற்றது.

முடிவுகள்

மாவட்டம்

மேற்கோள்கள் 

இலங்கை நாடாளுமன்றம்
இந்திய வான் புலனாய்வு இயக்குநரகம்

வான் புலனாய்வு இயக்குநரகம் (Directorate of Air Intelligence), இந்திய வான்படையின் ஒரு பகுதியாக செயல்படுகிறது. இது இந்திய வான்படை செம்மையாக செயல்படுவதற்கு, சரியான நேரத்தில், தந்திரோபாய, செயல்பாட்டுத் தேவைகளுக்கு மற்றும் ஒத்திசைக்கப்பட்ட உளவுத் தகவல்களை வழங்குகிறது.

வரலாறு
இரண்டாம் உலகப் போரின் போது வான்படை புலனாய்வு இயக்குநரகம் 1942ல் இந்திய வான்படையின் ஒரு பகுதியாக நிறுவப்பட்டது. இரண்டாம் உலகப் போரின் போது பர்மாவை ஆக்கிரமித்த ஜப்பானுக்கு எதிராக இந்த வான்படை புலனாய்வு அமைப்பு திறம்பட செயல்பட்ட்டது. 

இப்புலானாய்வு அமைப்பு மிக்-25 மற்றும் செபிகேட் ஜாகுவார் போன்ற  உளவு விமானங்கள் மூலம் பெறப்படும் புகைப்படங்கள் மூலம் புலனாய்வு பணிகளை மேற்கொள்கிறது. 1971 இந்தியா-பாக்கிஸ்தான் போரின் போது, சோவியத் ஒன்றியம் வழங்கிய செயற்கைக்கோள் புகைப்படங்கள் மூலம் எல்லைப்பகுதிகளில் சீனத் துருப்புகளின் நடமாட்டத்தை கண்டறிய முடிந்தது. இந்திய விண்வெளித் திட்டங்களால் இந்திய வான்படைக்கு சொந்தமாக  உளவு செயற்கைக் கோள்கள், விண்ணில் செலுத்தப்பட்டு, வான் புலனாய்வு பணிகள் மேற்கொள்ளப்படுகிறது. 1999 கார்கில் போரின் போது, வான் புலனாய்வு இயக்குநரகம் சிறப்பாக செயல்பட்டு, எதிரிகளின் பதுங்கு குழிகள் மற்றும் எதிரிகளால் ஆக்கிரமிக்கப்பட்ட பகுதிகளை எளிதில் அடையாளம் காணப்பட்டு, இந்திய வான்படைகள் அவைக்களை தாக்கி அழிக்க முடிந்தது.

இதனையும் காண்க
 வான்பரப்பு ஆய்வு மையம்
 இந்தியப் புலனாய்வு அமைப்புகளின் பட்டியல்

மேற்கோள்கள்

இந்தியப் புலனாய்வு அமைப்புகள்
இந்திய வான்படை
இரெட்டிணைட்டு

இரெட்டிணைட்டு (Retinite) என்பது ஒரு பிசின் பொருளாகும். குறிப்பாக பழுப்பு நிலக்கரி படுகைகளில் பொன் நிறத்தில் இருக்கும் அம்பரைப்போல தோற்றம் அளிக்கும். ஆனால் சிறிதளவு சக்சினிக்கு அமிலம் கொண்டோ இல்லாமலோ இருக்கும். இது ஒரு பொதுப் பெயராக வசதியாக இருக்கலாம். ஏனெனில் எந்த இரண்டு தனித்தனி தோற்றமும் ஒரே மாதிரியாக இருப்பதில்லை. மேலும் பெயர்களின் காலவரையற்ற பெருக்கம் காரணமாக அவற்றில் எதுவுமே சரியாக குறிப்பிடப்படவுமில்லை. அது விரும்பப்படவும் வேண்டியதில்லை. 

இரெட்டிணைட்டில் சக்சினிக்கு அமிலம் இருக்காது. ஆறு முதல் 15 சதவீத ஆக்சிசன் இருக்கும்.

மேற்கோள்கள்

கனிமங்கள்
பிசின்கள்
பஞ்சாப் காவல்துறையின் சுவாத் பிரிவு

பஞ்சாப் காவல்துறையின் சுவாத் பிரிவு (Punjab Police SWAT Team) இந்தியாவின் பஞ்சாப் மாநில காவல்துறையின் பயங்கரவாத எதிர்ப்புப் படை ஆகும்.பஞ்சாப் மாநில காவல்துறையிலிருந்து, இப்படைக்கான வீரர்கள் தேர்வு செய்யப்படுகிறார்கள்.

வரலாறு
பஞ்சாப் காவல்துறையின் சிறப்பு ஆயுதங்கள் மற்றும் தந்திரோபாயங்களை (Special Weapons and Tactics (SWAT) கையாளும், இச்சிறப்புக் காவல்படைப் பிரிவு 2011ஆம் ஆண்டில் நிறுவப்பட்டது. இக்காவல் படைப் பிரிவு பொதுவாக பாதுகாப்பு பணிகளை மேற்கொள்கிறது.. இப்படைப்பிரிவினர்  தேசிய பாதுகாப்புப் படையினர் போன்று பயங்கரவாத எதிர்ப்புப் பயிற்சி பெற்றவர்கள் இதன் அனைத்து வீரர்களும் 28 வயதிற்குட்பட்டவர்கள்.  பஞ்சாப் மாநிலத்தில் ஏதேனும் பயங்கரவாத தாக்குதல் நடந்தால் அதை எதிர்த்துப் போராடுவதே இவர்களின் முக்கியப் பணியாகும்..

இப்படையினர் பயன்படுத்தும் சாதனங்கள் மற்றும் ஆயுதங்கள்

சாதனங்கள்
 குண்டு துளைக்காத கவச வாகனங்கள்
 குண்டு துளைக்காத மார்பு மற்றும் தலைக்கவசங்கள் 
 சிறுரக வானோலிக் கருவிகள்
 பாதுகாப்பான ஆடைகள் 
 கலவரக் கட்டுப்பாடு தலைக்கவசங்கள் 
 நச்சி வாயு முகமூடிகள்  
 அதிர்ச்சி தாங்கும் கேடயங்கள்
 கதிர் வீச்சு ஆயுதங்கள் 
 நச்சு வாயு பீச்சிடும் ஆயுதங்கள்
 மிளகாய்ப் பொடி வீச்சும் ஆயுதங்கள்

ஆயுதங்கள்

 கைத்துப்பாக்கிகள்
 இயந்திரத் துப்பாக்கிகள்
 தாக்குதல் துப்பாக்கிகள்
 இருட்டிலும் பார்க்கும் கண் கண்ணாடிகள்

முக்கிய நடவடிக்கைகள்
 27 சூலை 2015 அன்று குர்தாஸ்பூர் மாவட்டத்தின் தீனா நகர் காவல் நிலையத்தை சூறையாடிய,  இராணுவச் சீருடையில் வந்த, பாகிஸ்தானின் லஷ்கர்-ஏ-தொய்பாவின் மூன்று தீவிரவாதிகளை இப்படையினர் சுட்டுக் கொன்றனர்.

இதனையும் காண்க
 சிறப்பு நடவடிக்கைகள் குழு (ஜம்மு காஷ்மீர்)
 பயங்கரவாத எதிர்ப்புப் படை (தமிழ்நாடு)
 பயங்கரவாத எதிர்ப்புப் படை (மேற்கு வங்காளம்)
 போர்ஸ் ஒன் (மகாராட்டிரம்)

மேற்கோள்கள்

பயங்கரவாத எதிர்ப்புப் படைகள்
இந்திய பஞ்சாப் அரசு
இராணுவம் அல்லாத பயங்கரவாத எதிர்ப்பு அமைப்புகள்
பஜன் கவுர்

பஜன் கவுர் (Bhajan Kaur, பிறப்பு 26 ஆகத்து 2005) என்பவர் அரியானாவைச் சேர்ந்த இந்திய வில்வித்தை வீராங்கனை ஆவார். 2022 ஆம் ஆண்டு சீனாவின் காங்சூவில் நடைபெற்ற ஆசிய விளையாட்டுப் போட்டிகளில் இந்திய வில்வித்தை அணிக்குத் தேர்ந்தெடுக்கப்பட்டார். அங்கிதா பகத், சிம்ரன்ஜீத் கவுர் ஆகியோருடன் இணைந்து, இந்திய மகளிர் வில்வித்தை அணிக்கு போட்டியில் வெண்கலப் பதக்கத்தை வென்றனர். வெண்கலப் பதக்கத்திற்கான பிளே-ஆஃப் போட்டியில் இந்திய முத்தரப்பு 6-2 என்ற கோல் கணக்கில் வியட்நாம் அணியை வீழ்த்தியது. 16 சூன் 2024 அன்று, துருக்கியின் அணதோலியாவில் நடந்த  ஒலிம்பிக் இறுதி தகுதிச் சுற்றில் தங்கம் வென்றார். 2024 ஆம் ஆண்டு பாரிசில் நடந்த கோடைகால ஒலிம்பிக்கில் இந்தியா சார்பில் கலந்துகொண்டார்.

துவக்ககால வாழ்க்கை 
கவுர் அரியானா மாநிலம், சிர்சா மாவட்டம், எலெனாபாதைச் சேர்ந்தவர். எலனாபாத்தில் உள்ள நாச்சிகேதன் பொதுப் பள்ளியில் தனது பள்ளிப் படிப்பை முடித்தார். இவர் ஒலிம்பிக் கோல்ட் குவெஸ்ட் என்ற அரசு சாரா அமைப்பினால் ஆதரிக்கப்படுகிறார். இவரது தந்தை பகவான் சிங் ஒரு விவசாயி, இவருக்கு ஒரு சகோதரரும்,  ஒரு சகோதரியும் உள்ளனர்.

2024 கோடை ஒலிம்பிக் 
2024 ஆம் ஆண்டு பாரிசில் நடந்த கோடைகால ஒலிம்பிக் 2024 கோடை ஒலிம்பிக்கில் கவுர் தனது முதல் ஒலிம்பிக் போட்டியில் பங்கேற்றார்.  அவர் பெண்களுக்கான தனிநபர் 1/8 எலிமினேஷன் சுற்றுக்கு முன்னேறினார். இருப்பினும், ஷூட்-ஆஃப் போட்டியில் அவர் 5-6 என்ற கணக்கில் இந்தோனேசியாவின் டயானந்தா சொய்ருனிசாவிடம் தோற்றார். மகளிர் அணியில் அங்கிதா பகத், தீபிகா குமாரியுடன் கவுர் காலிறுதிக்கு முன்னேறினார். எனினும், அந்த அணி 0-6 என்ற கணக்கில் நெதர்லாந்து அணியிடம் தோல்வியடைந்தது தோற்றது.

மேற்கோள்கள் 

வாழும் நபர்கள்
2005 பிறப்புகள்
இந்திய வில்வித்தை வீரர்கள்
1,2-புரோப்பேன்யிருதயோல்

1,2-புரோப்பேன்யிருதயோல்  (1,2-Propanedithiol) என்பது C3H8S2 என்ற மூலக்கூற்று வாய்ப்பாடு கொண்ட கரிம வேதியியல்  வேதிச் சேர்மம் ஆகும். HSCH2CH(SH)CH3 என்ற அமைப்பு வாய்ப்பாட்டாலும் இது அடையாளப்படுத்தப்படுகிறது. சில சமயங்களில் இச்சேர்மம் 1,2-டைமெர்காப்டோபுரோப்பேன் என்றும் 1,2-புரோப்பேன் டைதயோல் என்றும் அழைக்கப்படுகிறது. தயோல் சேர்மமான இது நிறமற்றதாகவும் தீவிர மணம் கொண்டும் ஒரு நீர்மமாகக் காணப்படுகிறது. நாற்தொகுதி மையம் கொண்ட ஓர் எளிய இருதயோல் சேர்மத்திற்கு இது ஓர் எடுத்துக்காட்டுமாகும். 1,2-ஈத்தேன் டைதயோல், 2,3-இருமெர்காப்டோ-1-புரோப்பேன்சல்போனிக் அமிலம், புரோப்பேன்-1,3-டைதயோல் ஆகியவை 1,2-புரோப்பேன்யிருதயோலுடன் தொடர்பு கொண்ட சேர்மங்களாகும். எப்பிசல்பைடுடன் ஐதரசன் சல்பைடைச் சேர்த்து வினைபுரியச் செய்தால் 1,2-புரோப்பேன்யிருதயோல் உருவாகிறது.

இதன் ஒளிவிலகல் குறியீட்டு எண் = 1.531-1.541 ஆகும்.

மேற்கோள்கள்

வெளி இணைப்புகள்

தயோல்கள்
கரிமச் சேர்மங்கள்
3-ஐதராக்சி ஐசோபியூட்டைரிக் அமிலம்

3-ஐதராக்சி ஐசோபியூட்டைரிக் அமிலம்  (3-Hydroxyisobutyric acid) என்பது C4H8O3 என்ற மூலக்கூற்று வாய்ப்பாடு கொண்ட கரிம வேதியியல்  வேதிச் சேர்மம் ஆகும். 3-ஐதராக்சி-2-மெத்தில்புரோப்பனாயிக் அமிலம் என்ற பெயராலும் இச்சேர்மம் அழைக்கப்படுகிறது. வாலின் என்ற ஆல்பா அமினோ அமிலத்தின் வளர்சிதைமாற்றத்தில் இது ஓர் இடைநிலைச் சேர்மமாகும். நாற்தொகுதி மையச் சேர்மமான இதற்கு இராண்டு ஆடியெதிர் உருக்கள் உள்ளன. அவை டி-3-ஐதராக்சி ஐசோபியூட்டைரிக் அமிலம், எல்-3-ஐதராக்சி ஐசோபியூட்டைரிக் அமிலம் என்பனவாகும்.

மேலும் காண்க
2-ஐதராக்சி பியூட்டைரிக் அமிலம்

மேற்கோள்கள் 

பீட்டா ஐதராக்சி அமிலங்கள்
கரிமச் சேர்மங்கள்
மென்செதில் மலைச் சாரைப் பாம்பு

மென்செதில் மலைச் சாரைப் பாம்பு (smooth-scaled mountain rat snake) என்று அழைக்கப்படும் தையாசு லூசோனென்சிசு (Ptyas luzonensis), கொலுப்ரிடே குடும்பத்தைச் சேர்ந்த சாரைப்பாம்பு சிற்றினமாகும். இந்தப் பாம்பு மலைப்பாங்கான பகுதியில் வாழ்கிறது. ஆனால் இவை வேட்டையாடவும் தண்ணீர் குடிக்கவும் நீரோடைகளுக்கும் ஆறுகளுக்கும் செல்கின்றன. இவற்றின் விருப்பமான அல்லது பொதுவான இரையாகத் தவளைகள் உள்ளன. ஆனால் இவை கொறித்துண்ணிகள், வெளவால்கள், பல்லிகளையும் உண்ணுகின்றன. இந்த வகைப் பாம்பு 6 முதல் 8 அடி நீளம் வரை வளரக்கூடியது.

சொற்பிறப்பியல் 
லூசோனென்சிசு என்ற குறிப்பிட்ட பெயர், இதன் கண்டுபிடிப்பு இடமான லூசோனைக் குறிக்கும் வகையில் வழங்கப்பட்டது.

புவியியல் வரம்பு 
தையாசு லூசோனென்சிசு பிலிப்பீன்சு தீவில் மட்டுமே காணப்படும் அகணிய உயிரி ஆகும். அங்கு இது நீக்ரோசு, லூசோன், பனாய், பொலில்லோ தீவுகளில் காணப்படுகிறது.

மேற்கோள்கள்

மேலும் வாசிக்க 
 Günther, 1873 : Notes on some reptiles and batrachians obtained by Dr. Adolf Bernhard Meyer in Celebes and the Philippine Islands. Proceedings of the Zoological Society of London, vol. 1873, p.165-17 (Full text).

பிலிப்பீனிய உயிரினங்கள்
ஊர்வன
சாரைப்பாம்புகள்
சீன சாரைப்பாம்பு

சீன சாரைப்பாம்பு (Chinese rat snake) அல்லது இந்தோ-சீன சாரைப்பாம்பு என்று பொதுவாக அழைக்கப்படும் தையாசு கோரோசு, தென்கிழக்கு ஆசியாவில் காணப்படும் ஒரு கொளுப்பிரிடே குடும்ப பாம்பு சிற்றினமாகும்.

விளக்கம் 
இந்தப் பாம்பின் மூக்கு நீளமானது, கண்கள் மிகவும் பெரியவை. முன் பகுதியிலிருந்து நெற்றிப்பகுதியினைக் காணலாம், மூக்கு இடைவெளி சிறியது, இரண்டு அல்லது மூன்று லோரியல் குழிகளுடையது. 

முதுகுப்புறமுள்ள செதில்கள் மென்மையானவை, முன்பகுதியில் தளர்வாக இணைக்கப்பட்டிருக்கும், 15 வரிசைகளில் நடுப்பகுதியில் காணப்படும், வயிற்றுப்பகுதியில் 160 முதல் 177 வரையிலும், குதப்பகுதியில் பிரிக்கப்பட்டும், வாலடியில் 122 முதல் 145 வரை காணப்படும்.

உடலின் பின்புறத்திலும் வால் பகுதியிலும் உள்ள செதில்கள் மேற்பகுதியில் பழுப்பு அல்லது ஆலிவ் நிறத்திலும் பெரும்பாலும் மஞ்சள் நிறத்திலும் கருப்பு நிற விளிம்புடன் காணப்படும். கீழ் பரப்பு மஞ்சள் நிறத்திலானது. இளம் பாம்புகளில் வட்டமான வெள்ளை புள்ளிகள் அல்லது குறுகிய மஞ்சள் குறுக்கு கோடுகள் காணப்படும்.

உடல் நீளம் தலையிலிருந்து 1080 மி.மீ. வாலின் நீளம் 700 மி.மீ.

பரவல் 
நேபாளம், மியான்மர், கம்போடியா, சீனா (ஜெஜியாங், ஜியாங்சி, புஜியான், குவாங்டாங், ஹைனான், குவாங்சி, ஹுனான், யுன்னான், ஆங்காங், தைவான், இந்தியா (அசாம், மணிப்பூர், அருணாச்சலப் பிரதேசம் (நாம்டாபா-சாங்லாங் மாவட்டம், செசா, சிம்பு, இட்டாநகர்-பாபும் பரே மாவட்டம்) திரிபுரா, வங்களாதேசம், இந்தோனேசியா (சுமாத்திரா, போர்னியோ, சாவகம், பாலி, லாவோஸ், தாய்லாந்து, வியட்நாம், மேற்கு மலேசியா மற்றும் சிங்கப்பூர் தீவு).

மேற்கோள்புகள்

மேலும் வாசிக்க 

 அஹ்சன், எம். ஃபரித் மற்றும் ஷைலா பர்வீன். 2001. பங்களாதேஷில் இருந்து Ptyas Korros (Colubridae) முதல் பதிவு. ஆசியப் பெர்பட்டாலஜிக்கல் ஆராய்ச்சி 9: 23-24.
 ஜான், ஜி., மற்றும் எஃப். சோர்டெல்லி. 1867. Iconography Générale des Ophideens: விங்-குவாட்ரியம் லிவ்ரெய்சன். பில்லியர். பாரிஸ். குறியீடு + தட்டுகள் I-VI.  (கோரிஃபோடான் கோரோஸ், தட்டு IV. படம் 2.
 லேசல், ஜே. டி. 1998. உருவவியல் மற்றும் பாம்பு இனமான Ptyas இன் நிலை. Herpetological Review 29 (3:134).
 ஷ்லெகல், எச். 1837.  சர்ப்பங்களின் உடலியல் பற்றிக் குறிப்பிடுங்கள். கட்சி பொது xxviii + 251 pp. + கட்சி விளக்கம் 606 + xvi pp. ஆம்ஸ்டர்டாம்.

வெளி இணைப்புகள் 

 Ptyas korrosஇல்Reptarium.cz ஊர்வன தரவுத்தளம்
 தாய்லாந்தில் உள்ள பியாஸ் கோரோஸ்

இந்திய ஊர்வன
சாரைப்பாம்புகள்
கெரிஞ்சி எல்ஆர்டி நிலையம்

கெரிஞ்சி எல்ஆர்டி நிலையம் அல்லது கெரிஞ்சி இலகு விரைவுப் போக்குவரத்து நிலையம் (ஆங்கிலம்: Kerinchi LRT Station; மலாய்: Stesen LRT Kerinchi; சீனம்: 轻轨科林芝站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவின் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.

பொது

கோலாலம்பூர், பங்சார், பந்தாய் பாரு சாலைக்கு அருகிலுள்ள பிளாசா பந்தாய் (Plaza Pantai) எனும் வணிக வளாகத்திற்கு அருகில் இந்த நிலையம் அமைந்துள்ளது. இந்த நிலையம் செரி தாஸ்மேஸ் தனியார்ப் பள்ளி, பங்சார் தேசியப் பள்ளி, பந்தாய் காவல் நிலையம், செரி முத்து மாரியம்மன் கோயில், விசுமா யுஓஏ பந்தாய், டெலிகாம் கோபுரம், அர்-ரகா கம்போங் கெரிஞ்சி பள்ளிவாசல், தெற்கு பங்சார் மற்றும் மலேசிய வானொலி தொலைக்காட்சி (ஆர்டிஎம்) அங்காசாபுரி வளாகத்திற்கும் அருகில் உள்ளது. .

கம்போங் கெரிஞ்சி

நிலையத்தின் பெயரான கெரிஞ்சி என்பது கம்போங் கெரிஞ்சி எனும் கிராமப் பகுதியில் இருந்து பெறப்பட்டது. கம்போங் கெரிஞ்சி, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரப் பகுதியாகும். இந்தப் புறநகரம், லெம்பா பந்தாய் மக்களவைத் தொகுதியின் ஒரு பகுதியாக உள்ளது. பங்சார் பெருநகரப் பகுதிக்கு தெற்கே அமைந்துள்ளது.

இந்தப் புறநகர்ப் பகுதி, டெலிகாம் கோபுரம் (Menara Telekom) மற்றும் மிட் வேலி மெகாமாலுக்கு (Mid Valley Megamall) அருகில் அமைந்துள்ளது; அருகிலுள்ள மற்ற குறிப்பிடத்தக்க அடையாளங்கள் அங்காசாபுரி கட்டிடம் மற்றும் மலாயா பல்கலைக்கழகம் ஆகும்.

செரி அங்காசா

விசுதா அங்கசா (Vista Angkasa) அடுக்குமாடி குடியிருப்புகள், கம்போங் கெரிஞ்சி அடுக்குமாடி குடியிருப்புகள் மற்றும் செரி அங்காசா (Sri Angkasa) அடுக்குமாடி குடியிருப்புகள் போன்ற மலிவு விலை அடுக்குமாடி குடியிருப்புகள் போன்றவை அருகாமையில் இருக்கும் குடியிருப்புத் திட்டங்களாகும். 

இந்த நிலையம் செரி அங்காசா, பங்சார், கம்போங் கெரிஞ்சி பகுதிகளுக்குச் சேவை செய்வதை இலக்காகக் கொண்டுள்ளது.

அமைப்பு

கெரிஞ்சி எல்ஆர்டி நிலையம், கிளானா ஜெயா வழித்தடத்தின் மற்ற உயர்த்தப்பட்ட நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன. 

இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. 

கம்போங் கெரிஞ்சி குடியிருப்புப் பகுதிகள்;  கிளானா ஜெயா வழித்தடத்தின்  கெரிஞ்சி எல்ஆர்டி நிலையம் (Kerinchi LRT Station);  யுனிவர்சிட்டி எல்ஆர்டி நிலையம் (Universiti LRT Station); ஆகியவற்றுடன் பாதசாரி பாலம் வழியாக இணைக்கப்பட்டுள்ளது.

பேருந்து சேவைகள்

காட்சியகம்

மேலும் காண்க
 பங்சார்
 கம்போங் கெரிஞ்சி
 கிளானா ஜெயா வழித்தடம்
 கோத்தா டாமன்சாரா
 மலேசிய தொடருந்து போக்குவரத்து
 மலேசிய இசுலாமிய அறிவியல் பல்கலைக்கழகம்
 லெம்பா பந்தாய் மக்களவைத் தொகுதி
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
கிளானா ஜெயா வழித்தடம்
சித்தரஞ்சன் கல்லூரி

சித்தரஞ்சன் கல்லூரி (Chittaranjan College) என்பது 1967இல்  இந்தியாவின் மேற்கு வங்காளத்தில் நிறுவப்பட்ட உயர்கல்வி நிறுவனமாகும். மத்திய கொல்கத்தாவில் உள்ள கல்லூரி தெரு பகுதியில் உள்ள ஓர் இளங்கலை கல்லூரி ஆகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

துறைகள்

கலை மற்றும் வணிகம் 

 வங்க மொழி
 ஆங்கிலம்
 இந்தி
 உருது
 கல்வியியல்
 வரலாறு
 அரசியல் அறிவியல்
 தத்துவவியல்
 வணிகவியல்

அங்கீகாரம் 
சித்தரஞ்சன் கல்லூரி புது தில்லியிலுள்ள, பல்கலைக்கழக மானியக் குழுவினால் அங்கீகரிக்கப்பட்டுள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி

மேற்கோள்கள்

வெளி இணைப்புகள் 

 சித்தரஞ்சன் கல்லூரி

Coordinates on Wikidata
கொல்கத்தாவில் உள்ள கல்வி நிறுவனங்கள்
யுகவாரலைட்டு

யுகவாரலைட்டு (Yugawaralite) என்பது CaAl2Si6O16 · 4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது சியோலைட்டு குழுவின் தெளிவான இளஞ்சிவப்பு நிற கனிமமாகும். சப்பான் நாட்டின் யுகவாரா நகரத்திற்கு அருகிலுள்ள சில வெந்நீரூற்று  நீர்வீழ்ச்சிக்கு அருகில் சகுராய் மற்றும் அயாசி (1952) ஆகியோரால் இக்கனிமம்  முதலில் விவரிக்கப்பட்டது.

பெயர்க்காரணம்
யுகவாரா நகரத்தில் கண்டுபிடிக்கப்பட்ட காரணத்தால் கனிமத்திற்கு  யுகவாரலைட்டு எனப் பெயரிடப்பட்டது.

அமைவிடம்
யுகவாரலைட்டு கனிமம் சப்பான் போன்ற புவிவெப்பம் செயலில் உள்ள பகுதிகளில் காணப்படுகிறது. சப்பானில் யுகவாரலைட்டு கனிமம் ஒன்சூ தீவிலுள்ள யுகவாரலைட்டு நகரத்தில் காணப்படுகிறது. இந்தியாவில் இது சிறிய அளவில் காணப்படுகிறது. வாசிங்டன், அலாசுகா, அமெரிக்காவின் மஞ்சக்கல் தேசிய பூங்கா, பிரிட்டிசு கொலம்பியா, ஐசுலாந்து, சார்தீனியா மற்றும் இரீயூனியன் தீவு ஆகியவை இது கண்டுபிடிக்கப்பட்ட பிற இடங்களாகும்.

அலாசுகா
அலாசுகாவில், அலாசுகாவின் பேர்பேங்க்சு நகரத்திற்கு கிழக்கே 40 மைல் (64 கிமீ) தொலைவில் யுகவாரலைட்டு கனிமம் காணப்படுகிறது. இந்த தளத்தில், யுகவாரலைட்டு 8 மில்லிமீட்டர்கள் (0.31 அங்குலம்) நீளம் வரை பதிவு செய்யப்பட்டுள்ளது.

சப்பான்
யுகவாரா நகரத்தில் புடோ நீர்வீழ்ச்சியில் நியோச்சீன் அடுக்கில் இப்படிகங்கள் காணப்படுகின்றன.

மேற்கோள்கள்

வெளி இணைப்புகள்

 
சியோலைட்டுகள்
கனிமங்கள்
ஒற்றைச்சரிவச்சுக் கனிமங்கள்
முகுந்த் துபே

பேராசிரியர் முகுந்த் துபே (Muchkund Dubey) ஓர் முன்னாள் இந்தியத் தூதரும் , முன்னாள் இந்திய வெளியுறவுச் செயலரும் மற்றும் இந்திய வெளியுறவுத் துறையின் நிர்வாகத் தலைவரும் ஆவார்.

தொழில் 
இவர் சமூக மேம்பாட்டுக் கழகத்தின் தலைவராகவும்,  பட்னா, ஆசிய மேம்பாட்டு ஆய்வு நிறுவனத்தின் தலைவராகவும், தில்லி ஜவகர்லால் நேரு பல்கலைக்கழகத்தில் பன்னாட்டு உறவுகள் துறையின் பேராசிரியராகவும் மற்றும் வெளிநாட்டு சேவை நிறுவனத்தில் ஓய்வு பெற்ற பேராசிரியராகவும் உள்ளார். 

உலகப் பொருளாதாரம், சர்வதேச நாணயம் மற்றும் வர்த்தக அமைப்புகள், பாதுகாப்பு மற்றும் ஆயுதக் குறைப்பு, தெற்காசிய ஒத்துழைப்பு மற்றும் பன்னாட்டு உறவுகள் தொடர்பான பல்வேறு சிக்கல்களை இவர் ஆய்வு செய்து வருகிறார்.

படைப்புகள்

மேற்கோள்கள் 

இந்திய அரசியல் எழுத்தாளர்கள்
இருபதாம் நூற்றாண்டு இந்திய அரசியல்வாதிகள்
பீகார் அரசியல்வாதிகள்
2024 இறப்புகள்
1933 பிறப்புகள்
இந்திரா காந்தி ராட்டிரிய மானவ் சங்கராலயா

இந்திரா காந்தி ராட்டிரிய மானவ் சங்கராலயா (Indira Gandhi Rashtriya Manav Sangrahalaya) மனிதகுலத்தின் தேசிய அருங்காட்சியகம் அல்லது மனிதர் மற்றும் கலாச்சார அருங்காட்சியகம் எனவும் அறியப்படும் இது இந்தியாவின் மத்தியப் பிரதேசத்தின் போபாலில் அமைந்துள்ள ஒரு அருங்காட்சியகம் ஆகும். இந்த அருங்காட்சியகம் நகரின் சியாமளா மலையில் சுமார் 200 ஏக்கர் பரப்பளவில் அமைந்துள்ளது. இந்த அருங்காட்சியகம் நேரம் மற்றும் விண்வெளியில் மனிதகுலத்தின் கதையை சித்தரிக்கிறது. இது இந்தியாவின் மிகப்பெரிய இனவியல் அருங்காட்சியகம் ஆகும்.

பழங்குடியினர் வாழ்விடம், கடலோர கிராமம், பாலைவன கிராமம், இமயமலை கிராமம், பாறை கலை பாரம்பரியம், புராண பாதை, ஆற்றுப் பள்ளத்தாக்கு கலாச்சாரம், அய்யனார் ஆலய வளாகம் மற்றும் பாரம்பரிய தொழில்நுட்ப பூங்கா ஆகிய திறந்தவெளி கண்காட்சிகளை இந்த அருங்காட்சியகம் கொண்டுள்ளது.

இந்த அருங்காட்சியகத்தில் தென்னிந்திய பிராந்தியத்திற்கான பிராந்திய மையமும் உள்ளது, இது கருநாடகாவின் மைசூரில் அமைந்துள்ளது.

வரலாறு 
1970 ஆம் ஆண்டில், கொல்கத்தாவில் நடைபெற்ற இந்திய அறிவியல் பேராய சங்க அமர்வின் ஒரு பகுதியாக, "மானுடவியல் மற்றும் தொல்லியல் பிரிவின் தலைவர் சச்சின் ராய், தனது தலைமை உரையில், நாட்டில் 'மனித அருங்காட்சியகம்' தேவை என்பதை வலியுறுத்தினார்". இதற்காக மத்தியப் பிரதேச மாநில அரசு 200 ஏக்கர் நிலத்தை வழங்கியது. இதன் விளைவாக இந்த அருங்காட்சியகம் மாநிலத்தில் முறையாக நிறுவப்பட்டது. பின்னர் 21 ஏப்ரல் 1979 அன்று மத்திய அமைச்சர் டாக்டர் பிரதாப் சந்திர சுந்தர் இதனை திறந்து வைத்தார். ஆரம்பத்தில், இந்த அருங்காட்சியகம் புதுதில்லியில் உள்ள பகவல்பூர் இல்லத்தில் அமைந்திருந்தது.

மேற்கோள்கள்

வெளி இணைப்புகள் 
 Official website
 Images of Rashtriya Manav Sangrahalaya
தோக்ரா சட்டக் கல்லூரி

தோக்ரா சட்டக் கல்லூரி  (Dogra Law College)  இந்திய ஒன்றியப் பிரதேசமான சம்மு-காசுமீரில் உள்ள சம்முவில் உள்ள துக்கர் நிலத்தின்  பாரி பிராமணாவில் அமைந்துள்ள ஒரு தனியார் சட்டப் பள்ளியாகும். இது 3 ஆண்டு இளங்கலை சட்டப் படிப்புகள், 5 ஆண்டு ஒருங்கிணைந்த எல். எல். பி. படிப்புகளை வழங்குகிறது. இப்பட்டப் படிப்புகள் இந்திய பார் கவுன்சில் (பிசிஐ) புது தில்லியால் அங்கீகரிக்கப்பட்டு சம்மு பல்கலைக்கழகத்துடன் இணைக்கப்பட்டுள்ளது.

வரலாறு. 
1999 ஆம் ஆண்டில் சம்மு-காசுமீர் அரசு இக்கல்லூரியை நிறுவ அனுமதித்தது. சம்மு பல்கலைக்கழகமும்  கல்லூரிக்கு அங்கீகாரம் வழங்கியது.  இறுதியாக 2000 ஆம் ஆண்டில், தோக்ரா சட்டக் கல்லூரி இந்திய பார் கவுன்சிலின் அங்கீகாரத்திற்குப் பிறகு நிறுவப்பட்டது. ஒவ்வொரு தனிமனிதர் மீதும் கவனம் செலுத்துவதன் மூலம் சிறந்த வாழ்க்கைக்கு வழிவகுக்கும் அனைத்து வகையான ஆளுமை வளர்ச்சியைப் பெறக்கூடிய ஒரு தளத்தை மாணவர்களுக்கு வழங்கும் நோக்கத்துடன் ஆறு ஏக்கர் பரப்பளவில் இக்கல்லூரி நிறுவப்பட்டது.

மேற்கோள்கள்

சம்மு காசுமீரில் கல்வி
குமார் சுரேஷ் சிங்

குமார் சுரேஷ் சிங் (Kumar Suresh Singh) (1935-2006) பொதுவாக கே. எஸ். சிங் என்று அழைக்கப்படும் இவர் ஓர் இந்திய ஆட்சிப் பணி அதிகாரியாவார். இவர் சோட்டாநாக்பூரின் ஆணையராகவும் (1978-80) மற்றும் இந்திய மானுடவியல் ஆய்வுத் துறையின் தலைமை இயக்குநராகவும் பணியாற்றியுள்ளார். இவர் முக்கியமாக இந்திய மக்கள் பற்றிய கணக்கெடுப்பின் மேற்பார்வை மற்றும் தொகுத்தல் பாணிக்காகவும் மற்றும் பழங்குடி வரலாறு பற்றிய ஆய்வுகளுக்காகவும் அறியப்படுகிறார்.

வாழ்க்கை 
குமார் சுரேஷ் சிங் , பிற்படுத்தப்பட்ட ஒரு இனத்தைச் சேர்ந்தவர். பீகாரில் உள்ள முங்கேரில் வளர்ந்தார். பாட்னா பல்கலைக்கழகத்தில் இளங்கலை வரலாறு படித்தார். பின்னர் முதுகலைப் பட்டம் பெற்றார். இறுதியாக புரட்சியாளர் பிர்சா முண்டா என்ற தலைப்பில் முனைவர் பட்டம் பெற்றார். 

இவர் 1958 இல் இந்திய ஆட்சிப் பணியில்  சேர்ந்தார்.   பின்னர் 1965-1968 காலகட்டத்தை சோட்டாநாக்பூர் பகுதியில் உள்ள பலாமூவில் துணை ஆணையராகப் பணி புரிந்தார். இந்த சமயத்தில் ஏற்பட்ட இந்தியப் பஞ்சத்தில் பீகாரில் நிவாரணப் பணிகளை ஒழுங்கமைக்க உதவினார். 

பின்னர், சிங் சோட்டாநாக்பூருக்கு 1978-1980  ஆணையராக மீண்டும் பணியேற்றார். 1984 ஆம் ஆண்டில் இவர் இந்திய மானுடவியல் ஆய்வகத்தில் தலைமை இயக்குநராகவும் , போபாலில் உள்ள இந்திரா காந்தி ராட்டிரிய மானவ் சங்கராலயாவின் (மனிதகுலத்தின் தேசிய அருங்காட்சியகம்) இயக்குநராகவும் நியமிக்கப்பட்டார். 

சிங் 1993 இல்இந்திய மானுடவியல் ஆய்வகத்தின் பொறுப்பிலிருந்து ஓய்வு பெற்றாலும், இவர் 20 மே 2006 இல் இறக்கும் வரை பீப்பிள் ஆஃப் இந்தியா தொடரின் பொது ஆசிரியராக இருந்தார். தான் இறப்பதற்கு சற்று முன்பு இறுதி தொகுதியை முடித்தார். இவர் இறக்கும் போது இந்திய வரலாற்று ஆராய்ச்சிக் குழுவின் தேசிய உறுப்பினராக இருந்தார்.

பழங்குடியினர் ஆய்வுகள் 
ஆங்கிலேய ஆட்சிக்கு எதிரான கிளர்ச்சிப் பிரச்சாரத்தின் தலைவரான பிர்சா முண்டாவைப் பற்றி சிங் ஒரு ஆய்வறிக்கையை எழுதினார். இதைச் செய்ய, பீகாரின் சார்க்கண்டு பகுதியின் பழங்குடியின மக்களால் கூறப்பட்டுவந்த நாட்டுப்புறக் கதைகள் மற்றும் பிற வாய்வழி வரலாற்றை இவர் கணிசமாக நம்ப வேண்டியிருந்தது. மொத்தத்தில் இவர் 15 ஆண்டுகள் களப்பணிகளை மேற்கொண்டார். தாமோதர் தர்மானந்தா கோசாம்பியை முதன்மையான துணை வரலாற்றாசிரியர் என்று கருதினாலும், குமார் சுரேஷ் சிங் சிங்கும் குறிப்பிடத்தக்க வரலாற்றாசிரியராக இருந்துள்ளார். இவர் பழங்குடியின வரலாற்றில் பிற படைப்புகளையும் உருவாக்கினார்.

இந்திய மக்கள் 
இந்தியாவில் உள்ள அனைத்து சமூகங்களுக்கிடையிலான வேறுபாடுகள் மற்றும் இணைப்புகள் பற்றிய மானுடவியல் ஆய்வாகக் கருதப்பட்ட இந்திய மக்கள் கணக்கெடுப்பின் அமைப்பு, தொகுத்தல் மற்றும் மேற்பார்வை ஆகியவற்றுக்கான பொறுப்பு இவரிடம் வழங்கப்பட்டது . அக்டோபர் 1985 மற்றும் 1994 க்கு இடைப்பட்ட காலப்பகுதியில் 470 அறிஞர்களை உள்ளடக்கிய இந்த கணக்கெடுப்பில் 4694 சமூகங்கள் அடையாளம் காணப்பட்டன. இதில் பல்வேறு கருத்தரங்குகள் மற்றும் பட்டறைகளில் ஈடுபட்டவர்களும் உள்ளனர். கணக்கெடுப்பின் முழு முடிவுகளும் வெளியிடப்பட்ட 43 தொகுதிகளை நிரப்புகின்றன, அவற்றில் 12 சிங் இறந்த நேரத்தில் தயாரிக்கப்பட்டவை

இதனையும் காண்கவும் 

 வில்லியம் குரூக்

மேற்கோள்கள்

மேலும் படிக்க

வெளி இணைப்புகள் 

Anthropological Survey of India

இந்திய வரலாற்றாளர்கள்
2006 இறப்புகள்
1935 பிறப்புகள்
பார்த்தா கோசு

பார்த்தா கோசு (Partha Ghosh)(7 மே 2022) மேற்கு வங்காளத்தின் புகழ்பெற்ற சொற்பொழிவாளராக இருந்தார். சோட்டி ஜபே, சாய் மற்றும் மா ஆகிய படைப்புகளுக்காக இவர் அறியப்படுகிறார். அனைத்திந்திய வானொலி கல்பா தாதுர் அசார் நிகழ்ச்சியை தொகுத்து வழங்கத் தொடங்கிய பிறகு இவர் புகழ் பெற்றார்.

இளமை 
கோசு பகராம்பூரைச் சேர்ந்தவர். பின்னர் கொல்கத்தாவிற்கு குடிபெயர்ந்தார்.

தொழில் 
கொல்கத்தாவின் அனைத்திந்திய வானொலி அறிவிப்பாளர்-தொகுப்பாளராக கோடு தொடர்புடையவர் ஆனார். இரவீந்திரநாத் தாகூரின் கர்ண குந்தி சங்கபாதை அடிப்படையாகக் கொண்ட ஒரு இசைத் தொகுப்பினை இவர் தனது மனைவி கௌரி கோசுடன் இணைந்து தயாரித்தார்.

விருதுகள் 
1971ஆம் ஆண்டு விடுதலைப் போரில் இவரது பங்களிப்பிற்காக விடுதலை போரின் நண்பர்கள் விருது பெற்றார். 2018ஆம் ஆண்டில், இவருக்கு மேற்கு வங்க அரசு பங்கா பூசண் விருது வழங்கியது.

மரணம் 
கோசு 7 மே 2022 அன்று இறந்தார். இவர் தனது 83 வயதில் கடுமையான இதய செயலிழப்பு காரணமாக இறந்தார். இவருக்கு அயன், எனும் ஒரு மகன் இருந்தார்.

மேற்கோள்கள் 

2022 இறப்புகள்
1930கள் பிறப்புகள்
வானொலி ஆளுமைகள்
கஜபதி உஜ்ஜைனியா

ராஜா போஜ்பூர் சாஹி என்றும் அழைக்கப்படும் ராஜா கஜபதி உஜ்ஜைனியா (Gajpati Ujjainia) உஜ்ஜெனியா வம்சத்தைச் சேர்ந்த போஜ்பூரைச் சேர்ந்த ஒரு ஆட்சியாளர் ஆவார்.

இவர் சேர் சா சூரியின் மேலாதிக்கத்தை ஏற்றுக்கொண்டார். சூரியின் இராணுவத்தில் தளபதியாகவும் பணியாற்றினார். சூரஜ்கரா மற்றும் சௌசா  ஆகிய இடங்களில் நடந்த போரில் இவரது பங்கிற்காக இவருக்கு ரோத்தாஸ் பிரதேசம் வழங்கப்பட்டது. இவர் முகலாயர்களுடன் தொடர்ந்து போரிட்ட முதல் உஜ்ஜைனியா தலைவர்.

மேற்கோள்கள் 

1577 இறப்புகள்
1484 பிறப்புகள்
இந்திய அரசர்கள்
பீகார் வரலாறு
பிர்சாதா பரூக் அகமது ஷா

பிர்சாதா பரூக் அகமது ஷா (Pirzada Farooq Ahmed Shah) என்பவர் சம்மு காசுமீரைச் சேர்ந்த இந்திய அரசியல்வாதி ஆவார். பொறியியல் பட்டதாரியான ஷா சம்மு காசுமீர் அரசுப் பணியிலிருந்து ஓய்வு பெற்றவர் ஆவார். இவர் 2024ஆம் ஆண்டு நடைபெற்ற சம்மு காசுமீர் சட்டமன்றத் தேர்தலில் ஜம்மு காஷ்மீர் தேசிய மாநாட்டுக் கட்சியின் உறுப்பினராக குல்மார்க் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக உள்ளார்.

மேலும் காண்க 

 2024 ஜம்மு காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
கல்லூரிக் கல்வித் திறன் சோதனைத் தேர்வு (தென் கொரியா)

கல்லூரிக் கல்வித் திறன் சோதனை (College Scholastic Ability Test or CSAT) தென் கொரியா நாட்டில் பள்ளிக் கல்வியில் இறுதி படிப்பில் தேர்வான மாணவர்கள், கல்லூரிகள் மற்றும் பல்கலைக்கழகங்களில் சேர்வதற்கான திறனறிதல் தேர்வாகும். இத்தேர்வு ஒவ்வொரு ஆண்டும் நவம்பர் மாதம் மூன்றாவது வாரத்தின் வியாழக்கிழமை அன்று நடத்தப்படும். இத்தேர்வு ஐந்து பாடங்களில்,  எட்டு மணி நேரம் தேர்வுகள் நடத்தப்படும். ஒவ்வொரு பாடத்தேர்வுக்கு இடையிலும் 20 நிமிடங்கள் இடைவேளை உண்டு. இத்தேர்வில் மாணவர்கள் எடுத்த மதிப்பெண் அடிப்படையில் கல்லூரி மற்றும் பல்கலைக்கழகங்கள் ஒதுக்கப்படுகிறது

தகுதித் தேர்வு அட்டவணை 
கணிதப் பிரிவில் உள்ள 9 வினாக்களைத் தவிர, அனைத்து வினாக்களுக்கு பல விருப்பங்கள் உள்ளது, அவை குறுகிய பதில்களைக் கொண்டது.

இதனையும் காண்க
 பொது பல்கலைக்கழக நுழைவுத் தேர்வு

மேற்கோள்கள்

வெளி இணைப்புகள் 
 Ministry of Education, Science, and Technology
 Korea Institute for Curriculum and Evaluation
 College Scholastic Ability Test
 

தென் கொரியா
கல்வி
சங்கு வளையல்

சங்கு வளையல் (Conch Bangle) என்பது பண்டையத் தமிழ் மகளிர் அணிந்த வளையல்களில் ஒரு வகையாகும். தமிழர் வரலாற்றுக் காலம் முதல் சங்கு வளையல்களை அணிந்து வந்துள்ளனர். பழந்தமிழ்ப் பெண்கள் சங்கு வளையல்கள் அணிந்தது குறித்து  சங்க இலக்கியங்களில்  குறிப்பிடபட்டுள்ளன. 

சங்கினை அக்காலத்தில் அரம் போன்ற சிறு கருவி கொண்டு அறுத்து செய்யப்பட்டது. சங்கை அறுத்து வளையல் செய்பவர்கள் வேளாப் பார்ப்பார் என்று அழைக்கப்பட்டது அகநானூறால் அறியவருகிறது. நக்கீரர் அக்குடியைச் சேர்ந்தவர். பண்டையத் தமிழ்நாட்டில் இருந்து சங்கு வளையல்கள் ஏற்றுமதி செய்யபட்டுள்ளன. தமிழ்நாட்டில் வெம்பக்கோட்டை போன்ற பகுதிகளில் நடந்த அகழாய்வுகளில் சங்கு வளையல்கள் கிடைத்துள்ளன. 

அரச குடும்பத்துப் பெண்களும், செல்வ மகளிரும் வலம்புரி சங்கினால் செய்யப்பட்ட வளையல்களை அணிந்திருந்தனர். நெடுஞ்செழியன், தலையாலங்கானத்துச் செருவென்ற பாண்டியனின் மனைவியான பாண்டிமாதேவி பொன் வளையல்களுடன் வலம்புரிச் சங்கினாலான வளையல்களையும் அணிந்திருந்தாள் என்று நெடுநல்வாடை குறிப்பிடுகிறது. சாதாரண மகளிர் இடம்புரி சங்கினால் செய்யப்பட்ட வளையல்களை அணிந்தனர். கணவனை இழந்த பெண்களின் கைகளில் அணியப்பட்ட வளையல்கள் அகற்றப்படும் அல்லது உடைக்கப்படும். கோவலனை இழந்த கண்ணகி கொற்றவை கோயிலின் முன் தன்னுடைய சங்கு வளையை உடைத்துப் போட்டாள். சங்கு வளையல் அணியும் வழக்கம் மிகப் பிற்காலத்தில் அற்றுப்போய், கண்ணாடி வளையல் அணியும் வழக்கம் ஏற்பட்டுவிட்டது. இசுலாமியர் வருகைக்குப் பிறகு இந்த மாறுதல் உண்டாகி இருக்கலாம் என்று கருதப்படுகிறது. மேற்கு வங்கம் உள்ளிட்ட வட இந்தியாவின் சில பகுதிகளில் இன்றும் சங்கு வளையல்கள் பயன்பாட்டில் உள்ளன.

மேற்கோள்கள் 

அணிகலன்கள்
சங்குகள்
தற்காலிக திருமணம் (இஸ்லாம்)

தற்காலிக திருமணம் அல்லது நிக்கா முத்தாஹ் (Nikah mut'ah) அரபு:نكاح المتعة)  என்பது ஒரு தனிப்பட்ட மற்றும் வாய்மொழியான தற்காலிக திருமண ஒப்பந்தமாகும்.  பன்னிருவர் சியா இசுலாமியப் பிரிவினர் இவ்வகை திருமணத்தை மேற்கொள்கின்றனர்.  இதில் திருமணத்தின் காலம் மற்றும் மஹர் எனும் மணக்கொடை இருக்க வேண்டும்.  இஸ்லாத்தில் உள்ள மற்ற திருமண முறைகளைப் போலவே, தற்காலிக திருமணத்திலும் விதிமுறைகளை ஏற்பது அவசியமானது.

ஒரு தற்காலிக திருமணத்தின் காலம் மாறுபடும். இவ்வகைத் திருமணம் ஒரு மணிநேரம் முதல் தொண்ணூற்றொன்பது ஆண்டுகள் வரை இருக்கலாம். பாரம்பரியமாக, ஒரு தற்காலிக திருமணத்திற்கு சாட்சிகள் அல்லது பதிவு தேவையில்லை. இருப்பினும் சாட்சிகளை எடுத்துக்கொள்வது பரிந்துரைக்கப்படுகிறது.இஸ்லாம் குறித்தான ஆக்ஸ்போர்டு அகராதி, இவ்வகை திருமணத்தின் குறைந்தபட்ச கால அளவு மூன்று நாட்கள், மூன்று மாதங்கள் அல்லது ஒராண்டு காலம் எனப்பரிந்துரைக்கிறது. 

சன்னிகளும், சியாக்களும் இந்த திருமணம் இஸ்லாத்திற்கு முந்தைய அரபு பாரம்பரியம் என்றும் குர்ஆனால் தடை செய்யப்படவில்லை என்றும் ஒப்புக்கொள்கிறார்கள். ஷியாக்களின் கூற்றுப்படி, இந்த பாரம்பரியம் முகமதுவால் அங்கீகரிக்கப்பட்டது மற்றும் அவரது வாழ்நாளில் முஸ்லிம்களிடையே தொடர்ந்தது. சுன்னிகளின் கூற்றுப்படி, இந்த நடைமுறை ஆரம்பத்தில் முகமதுவால் அங்கீகரிக்கப்பட்டாலும், பின்னர் அது அவரால் தடைசெய்யப்பட்டது. தடையில் கலீஃபா உமரின் கூர்மையான பங்கை இரு தரப்பும் வலியுறுத்துகின்றன.  

சில முஸ்லீம்கள் மற்றும் மேற்கத்திய அறிஞர்கள் நிக்காஹ் முத்தாஹ் மற்றும் நிக்காஹ் மிஸ்யார் ஆகிய இரண்டும் இஸ்லாமிய ரீதியாக தடைசெய்யப்பட்ட விபச்சாரத்தை  அனுமதிக்கும் முயற்சிகள் என்று கூறியுள்ளனர்.

பின்னணி
முத்தா என்பதற்கு மகிழ்ச்சி என்று பொருள்.. நிக்கா முத்தாவில் கணவன் மனைவிக்கு சில உரிமைகள் இல்லை . இதில் முக்கியமாக நிக்கா முத்தா முறையில் மணந்த மனைவியுடன் வீட்டில் இருக்க முடியாது மற்றும் நிறைய பயணம் செய்பவர்களால் இத்திருமண முறை  பயன்படுத்தப்பட்டது. உதாரணமாக, வெளிநாடுகளில் மாதக்கணக்கில் பயணம் செய்யும் ஒரு வியாபாரி,  விவாகரத்து பெற்ற விதவையை திருமணம் செய்து கொள்ளலாம். அவர்கள் ஒருவரை ஒருவர் கவனித்துக் கொள்வார்கள். அடுத்த ஊருக்குப் போகும்போது, திருமண ஒப்பந்தத்தை ரத்து செய்து விட்டு, அடுத்த இடத்தில் முத்தா ஒப்பந்தத்தில் கையெழுத்திடலாம்.

இதனையும் காண்க
 இசுலாத்தில் திருமணம்

மேற்கோள்கள்

இசுலாமிய நடைமுறைகள்
திருமண முறைகள்
பியெய்ன் ஆறு

பியெய்ன் ஆறு (Piyain River) என்பது இந்தியா மற்றும் வங்காளதேசத்தின் எல்லையில் ஓடும் ஓர் ஆறாகும். இது மேகாலயா உம்கோட்டிலிருந்து உருவாகும் சுர்மா ஆற்றின் துணை ஆறாகும். இந்த ஆறு சில்ஹெட் மாவட்டம் வழியாக வங்காளதேசத்தில் நுழைகிறது.

ஆற்றோட்டம் 
பியெய்ன் ஆற்றின் நீளம் 145 கிமீ ஆகும்.  ஓம் அல்லது உமகத் ஆறு அல்லது அசாமிலிருந்து உருவாகிறது.

படங்கள்

மேற்கோள்கள்

வெளி இணைப்புகள் 

 பங்கலாபேடியாவில் உள்ள பியெய்ன் ஆறுவங்காளபீடியா

மேகாலயாவில் உள்ள ஆறுகள்